Maurice Ronet

**Maurice Ronet** (* 13. apríl 1927, Nice – † 14. marec 1983, Paríž) bol francúzsky herec, režisér a scenárista. Ronet hral v okolo 70 filmoch, s ktorých štyri režíroval. Zomrel 14. marca v Paríži na rakovinu vo veku 55 rokov.

## Životopis
Maurice Ronet študoval na konzervatóriu National d'Art Dramatique v Paríži. Debutoval vo filme *Rendez-vous juillet* (1949) od Jacquesa Beckera, v ktorom si zahral s mladými nádejami hercami, ako boli Daniel Gélin a Nicole Courcel. Vedľajšie úlohy stvárňoval v komerčných filmoch 50. rokov. Zahral si v prvých minútach snímky *La Môme vert-de-gris* (1953) od Bernarda Borderieho, kňaza v segmente „La luxure“ v *Sept péchés capitaux* (1952) od Yvesa Allégreta alebo mladého šľachtica vo filme *Les Aristocrates* (1955) od Denysa de La Patellière. Louis Malle, ho preslávil v roku 1958 s úlohu uväzneného zločinca vo filme *Výťah na popravisko*, kde si zahral po boku Jeanne Moreau. O dva roky neskôr stvárnil cynického Philippa Greenleafa, milenca Marie Laforêtovej a obťažovateľa Alaina Delona, v kultovom filme *V žiari slnka* (1960). Ronet vynikal v stvárňovaní postáv, ktoré sú niekedy drsné, inokedy zraniteľné. Práve v réžii Louisa Mallea si zahral zúfalého antihrdinu v príbehu *Le* *Feu Follet* (1963), ktorý bol natočený podľa románu Drieu la Rochelle. Negatívnu rolu stvárnil aj v *Trois chambres à Manhattan* (1965) v réžii Marcela Carného, založenej na knižnej predlohe od Simenona, kde hral po boku Annie Girardot. Rozpoltený medzi autormi novej vlny a klasickejšími režisérmi, začal spoluprácu s filmárom Claudom Chabrolom, s ktorým spolupracoval celkovo vo štyroch jeho filmoch. Počas tohto plodného desaťročia, v ktorom nakrútil približne tridsať filmov, sa objavil aj v britskom vojnovom filme *Les Vainqueurs* (1963) od Carla Foremana, komédii *La Ronde* (1964) od Rogera Vadima, francúzsko-americkej koprodukcii *Les Ceinturions* (1966) od Marka Robsona a predovšetkým vo filme *Bazén* (1969) od Jacquesa Deraya, kde opäť hral s Delonom po boku Romy Schneider. V 70. rokoch 20. storočia sa objavil v troch filmoch zaoberajúcich sa libertinizmom. Hral v *Raphaëla ou le Débauché* (1971) po boku Françoise Fabian v réžii Michela Devillea, *Don Juan 73* (1973) po boku Brigitte Bardot v réžii Rogera Vadima a bol súčasťou obsadenia snímky *[[Madame Claude (film z roku 1977)|Madame Claude]]* (1977) od Justa Jaeckina. Hral tiež s Michelom Bouquetom v *Le Dernier saut* (1970), málo známej kriminálnej dráme od Edouarda Luntza. Čoraz častejšie však hral hlavné alebo vedľajšie úlohy, ako policajný inšpektor vo filme *Marseille contrat* (1974) od Roberta Parrisha, zástupcu šerifa v dráme *Smrť darebáka* (1977) od Georgesa Lautnera, otca tínedžera vo filme *Beau-père* (1981) od Bertranda Bliera alebo bitkára vo *La Balance* (1982) od Boba Swaima. Maurice Ronet, ktorý bol tiež režisérom, scenáristom a hudobníkom, natáčal až do svojej smrti v roku 1983.

## Filmografia (výber)

### Herec
* 1952: *Les Sept Péchés capitaux*
* 1953: *Lucrèce Borgia*
* 1957: *Celui qui doit mourir*
* 1958: *Výťah na popravisko*
* 1958: *Carve Her Name with Pride*
* 1960: *V žiari slnka*
* 1963: *The Victors*
* 1963: *Das Todesauge von Ceylon*
* 1963: *Le Meurtrier*
* 1963: *Bludička*
* 1964: *La Ronde*
* 1965: *Trois chambres à Manhattan*
* 1966: *Lost Command*
* 1966: *La Ligne de démarcation*
* 1967: *Le Scandale*
* 1967: *La Route de Corinthe*
* 1967: *La Route de Corinthe*
* 1968: *Histoires extraordinaires*
* 1968: *How Sweet It Is!*
* 1969: *Ženy*
* 1969: *La Femme infidèle*
* 1969: *La Femme écarlate*
* 1969: *Bazén*
* 1970: *Kdo?*
* 1971: *La Maison sous les arbres*
* 1972: *Les Galets d'Étretat*
* 1972: *Il diavolo nel cervello*
* 1973: *La seduzione*
* 1973: *Don Juan 73*
* 1974: *The Marseille Contract*
* 1977: *Smrť darebáka*
* 1977: *Madame Claude*
* 1979: *Bloodline*
* 1981: *Sfinga*
* 1981: *Otčím*
* 1982: *Práskač*

## Referencie

## Iné projekty

## Externé odkazy
* 
* 
* 
* 

Kategória:Francúzski filmoví herci
Kategória:Francúzski televízni herci
Kategória:Francúzski divadelní herci
Kategória:Francúzski filmoví režiséri
Kategória:Francúzski scenáristi
Kategória:Absolventi Conservatoire national supérieur d'art dramatique
Kategória:Úmrtia na rakovinu
Kategória:Osobnosti z Nice